CELEX: 52022PC0059
Language: da
Date: 2022-02-23
Title: Forslag til RÅDETS AFGØRELSE om den holdning, der skal indtages på Den Europæiske Unions vegne på det 57. møde i ekspertkomitéen vedrørende transport af farligt gods, der er nedsat af Den Mellemstatslige Organisation for Internationale Jernbanebefordringer, for så vidt angår visse ændringer af tillæg C til konventionen om internationale jernbanebefordringer

EUROPA-
                            KOMMISSIONEN
                                                      Bruxelles, den 23.2.2022
                                                      COM(2022) 59 final
                                                      2022/0041 (NLE)
                                          Forslag til
                                    RÅDETS AFGØRELSE
   om den holdning, der skal indtages på Den Europæiske Unions vegne på det 57. møde i
         ekspertkomitéen vedrørende transport af farligt gods, der er nedsat af Den
   Mellemstatslige Organisation for Internationale Jernbanebefordringer, for så vidt angår
    visse ændringer af tillæg C til konventionen om internationale jernbanebefordringer
DA                                                                                         DA
 ---pagebreak---                                                BEGRUNDELSE
   1.         FORSLAGETS GENSTAND
   Dette forslag vedrører en afgørelse om den holdning, der skal indtages på Unionens vegne på
   mødet i ekspertudvalget vedrørende transport af farligt gods ("ekspertudvalget vedrørende
   RID") under Organisationen for Internationale Jernbanebefordringer (OTIF), i forbindelse
   med den planlagte vedtagelse af visse ændringer af de tekniske og administrative
   bestemmelser i bilaget til tillæg C til konventionen om internationale jernbanebefordringer
   (COTIF), som det nævnte udvalg skal træffe afgørelse om.
   2.         BAGGRUND FOR FORSLAGET
   2.1.       Konventionen om internationale jernbanebefordringer (COTIF)
   Konventionen om internationale jernbanebefordringer af 9. maj 1980, som ændret ved
   Vilniusprotokollen af 3. juni 1999, er en international aftale, hvor både Unionen og 25
   medlemsstater er kontraherende parter (kun Cypern og Malta er ikke).
   Den Europæiske Union tiltrådte COTIF ved Rådets afgørelse 2013/103/EU af 16. juni 20111.
   2.2.       Reglementet for international befordring af farligt gods med jernbane (RID)
   I henhold til artikel 7 dækker COTIF bl.a. også de tillæg, der er omhandlet i artikel 6. Dette
   omfatter "reglementet for international befordring af farligt gods med jernbane (RID)", der
   udgør tillæg C til konventionen. RID finder anvendelse, for så vidt som der ikke er afgivet
   erklæringer i overensstemmelse med de relevante bestemmelser i COTIF2.
   RID har til formål at regulere den internationale transport af farligt gods med jernbane mellem
   de OTIF-medlemsstater, der anvender RID-reglerne (RID-kontraherende stater)3.
   Ifølge direktiv 2008/68/EF om indlandstransport af farligt gods4 finder RID også anvendelse
   på transport inden for EU-medlemsstaterne.
   2.3.       Ekspertudvalget vedrørende RID
   Ekspertudvalget vedrørende RID er nedsat ved artikel 13, stk. 1, litra d), i COTIF. I henhold
   til artikel 18 i COTIF træffer ekspertudvalget vedrørende RID afgørelse om forslag til
   ændring af konventionen. Det består af repræsentanter for de OTIF-medlemsstater, der
   anvender RID, og for Den Europæiske Union.
   1
            Rådets afgørelse 2013/103/EU af 16. juni 2011 om undertegnelse og indgåelse af aftalen mellem Den
            Europæiske Union og Den Mellemstatslige Organisation for Internationale Jernbanebefordringer om
            Den Europæiske Unions tiltrædelse af konventionen om internationale jernbanebefordringer (COTIF) af
            9. maj 1980, som ændret ved Vilniusprotokollen af 3. juni 1999 (EUT L 51 af 23.2.2013, s. 1).
   2
            Artikel 42, stk. 1, i COTIF.
   3
            På nuværende tidspunkt er der 50 OTIF-medlemsstater og 45 RID-kontraherende stater.
   4
            Europa-Parlamentets og Rådets direktiv 2008/68/EF af 24. september 2008 om indlandstransport af
            farligt gods (EUT L 260 af 30.9.2008, s. 13).
DA                                                        1                                                     DA
 ---pagebreak---    2.4.      Den påtænkte retsakt fra ekspertudvalget vedrørende RID
   Den 25. maj 2022 forventes ekspertudvalget vedrørende RID på sit 57. møde at vedtage en
   række ændringer med henblik på at ajourføre bilaget til RID på baggrund af den tekniske og
   videnskabelige udvikling ("den påtænkte retsakt").
   Formålet med den påtænkte retsakt er at garantere sikker transport af farligt gods med
   jernbane ved at ajourføre visse bestemmelser. Disse omfatter bl.a. listen over farligt gods, der
   kan transporteres, emballeringsforskrifter, listen over gældende standarder samt andre
   tekniske krav, der gælder for forskellige former for emballage.
   Det kan bemærkes, at de internationale bestemmelser om transport af farligt gods fastsættes af
   forskellige internationale organisationer såsom OTIF. Disse omfatter De Forenede Nationers
   Økonomiske Kommission for Europa (FN/ECE) og forskellige særorganisationer under De
   Forenede Nationer såsom ekspertgruppen for transport af farligt gods under De Forenede
   Nationers Økonomiske og Sociale Råd (Ecosoc). Eftersom reglerne skal være forenelige
   indbyrdes, er der udviklet et komplekst internationalt system for samordning og
   harmonisering mellem de organisationer, der deltager i dette arbejde. Bestemmelserne
   tilpasses i en cyklus på to år.
   En lang række eksperter fra den offentlige og private sektor er blevet hørt under udarbejdelsen
   af disse ændringer. I forbindelse med forberedelsen af disse ændringer er følgende tekniske
   møder gennemført:
   –         i Ecosocs ekspertgruppe for transport af farligt gods på dennes:
   (1)       55. møde i Genève den 1.-5. juli 2019
   (2)       56. møde i Genève den 4.-10. december 2019
   (3)       57. møde i Genève den 27. november-8. december 2020
   –         i ekspertudvalget vedrørende RID og arbejdsgruppen for transport af farligt gods på
             det fælles FN/ECE- og OTIF-møde:
   (1)       efterårsmødet i 2020 i Genève, den 10.-18. september 2020
   (2)       forårsmødet i 2021 i Bern, den 15.-19. marts 2021
   (3)       efterårsmødet i 2021 i Genève, den 21. september-1. oktober 2021
   (4)       et andet fælles møde, som afholdes i Bern den 14.-18. marts 2022
   –         i den stående arbejdsgruppe under ekspertudvalget vedrørende RID på dennes:
   (1)       12. møde i Bern (videokonference) den 24.-26. november 2020.
   (2)       13. møde i Genève den 15.-19. november 2021.
   På disse møder er de enkelte forslag til ændringer blevet analyseret og behandlet af
   eksperterne fra ovennævnte udvalg. I de fleste tilfælde blev der bakket enstemmigt op om den
   anbefalede foranstaltning. I forbindelse med visse forslag støttes anbefalingerne af et flertal af
   eksperterne.
   I overensstemmelse med artikel 35 i COTIF træder ændringerne, når ekspertudvalget
   vedrørende RID har truffet afgørelse herom, i kraft for alle kontraherende parter den første
   dag i den sjette måned efter den måned, hvor generalsekretæren har givet meddelelse om dem
   til de kontraherende parter. En kontraherende part kan gøre indsigelse inden for en periode på
   fire måneder fra datoen for meddelelsen. Hvis en fjerdedel af de kontraherende parter gør
   indsigelse, træder ændringen ikke i kraft.
DA                                                 2                                                  DA
 ---pagebreak---    I artikel 38 i COTIF fastsættes det, at med henblik på udøvelsen af retten til at stemme og
   retten til at gøre indsigelse, jf. artikel 35, stk. 4, har en regional organisation for økonomisk
   integration som f.eks. Den Europæiske Union et antal stemmer svarende til de af Unionens
   medlemmer, der også er medlemmer af organisationen.
   Medmindre et tilstrækkeligt antal parter har gjort indsigelse, forventes ændringerne i henhold
   til dette forslag at træde i kraft pr. 1. januar 2023 og blive bindende for Unionen og
   medlemsstaterne, idet de udgør en integrerende del af gældende EU-ret.
   3.        DEN HOLDNING, DER SKAL INDTAGES PÅ UNIONENS VEGNE
   3.1.      Unionens enekompetence
   Unionen er fuldgyldig kontraherende part i COTIF.
   I artikel 1 i direktiv 2008/68/EF er det endvidere fastsat, at bilaget til RID finder anvendelse
   på transport af farligt gods med jernbane inden for eller mellem medlemsstaterne undtagen de
   medlemsstater, som ikke har et jernbanesystem. I artikel 4 i direktiv 2008/68/EF er det i
   forbindelse med tredjelande fastsat, at "transport af farligt gods mellem medlemsstaterne og
   tredjelande er tilladt, hvis kravene i ADR5, RID eller ADN6 overholdes, medmindre andet
   fremgår af bilagene".
   Til dette formål er Kommissionen bemyndiget til at tilpasse bilag II, del II.1, til direktiv
   2008/68/EF ved hjælp af en delegeret retsakt, jf. direktivets artikel 8.
   Det kan også bemærkes at direktiv 2008/68/EF om indlandstransport af farligt gods7 er på
   listen over de EU-instrumenter, som Unionen har udøvet sin kompetence med, og som var
   gældende på tidspunktet for indgåelsen af aftalen mellem EU og OTIF8.
   3.2.      Den holdning, der skal indtages
   Ændringer af RID hører helt og holdent under Unionens enekompetence, og det er nødvendigt
   at fastlægge Unionens holdning.
   De påtænkte ændringer anses for velegnede til at sikre transport af farligt gods på en
   omkostningseffektiv måde, hvor der tages højde for den teknologiske udvikling, og de kan
   derfor støttes.
   4.        RETSGRUNDLAG
   4.1.      Proceduremæssigt retsgrundlag
   4.1.1.    Principper
   I henhold til artikel 218, stk. 9, i traktaten om Den Europæiske Unions funktionsmåde (TEUF)
   vedtager Rådet afgørelser om "fastlæggelse af, hvilke holdninger der skal indtages på
   5
           Den europæiske konvention om international transport af farligt gods ad vej, indgået i Genève den
           30. september 1957.
   6
           Den europæiske konvention om international transport af farligt gods ad indre vandveje, indgået i
           Genève den 26. maj 2000.
   7
           Europa-Parlamentets og Rådets direktiv 2008/68/EF af 24. september 2008 om indlandstransport af
           farligt gods (EUT L 260 af 30.9.2008, s. 13).
   8
           Tillægget til bilag I til Rådets afgørelse 2013/103/EU af 16. juni 2011.
DA                                                          3                                                DA
 ---pagebreak---    Unionens vegne i et organ nedsat ved en aftale, når dette organ skal vedtage retsakter, der har
   retsvirkninger, bortset fra retsakter, der supplerer eller ændrer den institutionelle ramme for
   aftalen".
   Begrebet "retsakter, der har retsvirkninger" omfatter retsakter, der har retsvirkninger i medfør
   af de folkeretlige regler, der gælder for det pågældende organ. Det omfatter også
   instrumenter, der ikke har bindende virkning i henhold til folkeretten, men som "vil kunne få
   afgørende indflydelse på indholdet af de regler, der vedtages af EU-lovgiver"9.
   4.1.2.     Princippernes anvendelse på det foreliggende tilfælde
   Den retsakt, som ekspertudvalget vedrørende RID skal vedtage, er en retsakt, der har
   retsvirkninger. Den påtænkte retsakt vil være bindende for Unionen i henhold til folkeretten i
   overensstemmelse med artikel 6 i RID, i henhold til hvilken det bilag, der skal ændres, udgør
   en integrerende del af forordningen.
   I henhold til artikel 1 i direktiv 2008/68/EF finder bilaget til RID desuden anvendelse på
   transport af farligt gods med jernbane inden for eller mellem medlemsstaterne undtagen de
   medlemsstater, som ikke har et jernbanesystem. For så vidt angår tredjelande er det i artikel 4
   i direktiv 2008/68/EF fastsat, at "transport af farligt gods mellem medlemsstaterne og
   tredjelande er tilladt, hvis kravene i ADR, RID eller ADN overholdes, medmindre andet
   fremgår af bilagene".
   Den påtænkte retsakt supplerer eller ændrer ikke den institutionelle ramme for aftalen.
   Det proceduremæssige retsgrundlag for den foreslåede afgørelse er derfor artikel 218, stk. 9, i
   TEUF.
   4.2.       Materielt retsgrundlag
   4.2.1.     Principper
   Det materielle retsgrundlag for en afgørelse i henhold til artikel 218, stk. 9, i TEUF afhænger
   hovedsagelig af formålet med og indholdet af den påtænkte retsakt, hvortil der skal indtages
   en holdning på Unionens vegne.
   4.2.2.     Princippernes anvendelse på det foreliggende tilfælde
   Hovedformålet med og indholdet af den foreslåede afgørelse vedrører transport af farligt gods
   med jernbane.
   Det materielle retsgrundlag for den foreslåede afgørelse er derfor artikel 91 i TEUF.
   4.3.       Konklusion
   Retsgrundlaget for den foreslåede afgørelse bør være artikel 91 sammenholdt med artikel 218,
   stk. 9, i TEUF.
   5.         OFFENTLIGGØRELSE AF DEN PÅTÆNKTE RETSAKT
   9
            Domstolens dom af 7. oktober 2014, Tyskland mod Rådet, C-399/12, ECLI:EU:C:2014:2258, præmis
            61-64.
DA                                                    4                                                  DA
 ---pagebreak---    Da den foreslåede afgørelse fra ekspertudvalget vedrørende RID ændrer bilaget til RID, bør
   oplysningerne om resultatet af mødet offentliggøres i Den Europæiske Unions Tidende efter
   vedtagelsen af afgørelsen.
DA                                              5                                             DA
 ---pagebreak---                                                                  2022/0041 (NLE)
                                                     Forslag til
                                          RÅDETS AFGØRELSE
     om den holdning, der skal indtages på Den Europæiske Unions vegne på det 57. møde i
           ekspertkomitéen vedrørende transport af farligt gods, der er nedsat af Den
   Mellemstatslige Organisation for Internationale Jernbanebefordringer, for så vidt angår
      visse ændringer af tillæg C til konventionen om internationale jernbanebefordringer
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 91
   sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:
   (1)     Unionen tiltrådte konventionen om internationale jernbanebefordringer af 9. maj 1980,
           som ændret ved Vilniusprotokollen af 3. juni 1999 ("COTIF"), i medfør af Rådets
           afgørelse 2013/103/EU1.
   (2)     I henhold til artikel 6 i COTIF er international jernbanetrafik og godkendelse af
           jernbanemateriel til brug i international trafik underlagt regler, der er opført i nævnte
           artikel, navnlig "reglementet for international befordring af farligt gods med jernbane
           (RID)", som udgør tillæg C til konventionen.
   (3)     Ved Europa-Parlamentets og Rådets direktiv 2008/68/EF2 fastsættes krav til transport
           af farligt gods ad vej, med jernbane eller ad indre vandveje inden for eller mellem
           medlemsstaterne på grundlag af RID.
   (4)     I henhold til artikel 13, stk. 1, litra d), i COTIF kan ekspertudvalget vedrørende
           befordring af farligt gods ("ekspertudvalget vedrørende RID") under Organisationen
           for Internationale Jernbanebefordringer ("OTIF") vedtage ændringer af bilaget til RID.
   (5)     Ekspertkomitéen vedrørende RID skal på sit 57. møde den 25. maj 2022 vedtage
           ændringer for at tilpasse bilaget til RID til den videnskabelige og tekniske udvikling.
   (6)     Den holdning, der skal indtages på Unionens vegne i ekspertkomitéen vedrørende
           RID, bør fastlægges, da ændringerne af RID får bindende virkning for Unionen.
   (7)     De påtænkte ændringer har til formål at sikre, at transporten af farligt gods er sikker og
           effektiv, samtidig med at der tages hensyn til den videnskabelige og tekniske
           udvikling i sektoren og udviklingen af nye stoffer og genstande, der kan udgøre en
           fare under transporten.
   1
           Rådets afgørelse 2013/103/EU af 16. juni 2011 om undertegnelse og indgåelse af aftalen mellem Den
           Europæiske Union og Den Mellemstatslige Organisation for Internationale Jernbanebefordringer om
           Den Europæiske Unions tiltrædelse af konventionen om internationale jernbanebefordringer (COTIF) af
           9. maj 1980, som ændret ved Vilniusprotokollen af 3. juni 1999 (EUT L 51 af 23.2.2013, s. 1).
   2
           Europa-Parlamentets og Rådets direktiv 2008/68/EF af 24. september 2008 om indlandstransport af
           farligt gods (EUT L 260 af 30.9.2008, s. 13).
DA                                                       6                                                     DA
 ---pagebreak---    (8)      De påtænkte ændringer anses for velegnede til at sikre transport af farligt gods på en
            omkostningseffektiv måde og kan derfor støttes.
   (9)      Mindre ændringer af de dokumenter, der er omhandlet i bilaget, kan vedtages på
            teknisk niveau på det 14. møde i den stående arbejdsgruppe under ekspertudvalget
            vedrørende RID den 23.-24. maj 2022, herunder på baggrund af anbefalinger fra
            UNECE-ekspertudvalget vedrørende RID og arbejdsgruppen for transport af farligt
            gods —
   VEDTAGET DENNE AFGØRELSE:
                                              Artikel 1
   Den holdning, der skal indtages på Unionens vegne på det 57. møde i ekspertkomitéen
   vedrørende befordring af farligt gods under Den Mellemstatslige Organisation for
   Internationale Jernbanebefordringer inden for rammerne af konventionen om internationale
   jernbanebefordringer af 9. maj 1980, som ændret ved Vilniusprotokollen af 3. juni 1999, er
   fastsat i bilaget til denne afgørelse.
   Mindre ændringer af de dokumenter, der er omhandlet i bilaget, kan vedtages af
   repræsentanter for Unionen i ekspertudvalget vedrørende RID, uden at Rådet skal træffe
   yderligere afgørelse.
                                              Artikel 2
   Afgørelser, som er endeligt vedtaget af ekspertkomitéen vedrørende RID, offentliggøres i Den
   Europæiske Unions Tidende med angivelse af datoen for deres ikrafttræden.
                                              Artikel 3
   Denne afgørelse er rettet til Kommissionen.
   Udfærdiget i Bruxelles, den […].
                                               På Rådets vegne
                                               Formand
DA                                                7                                                DA
 ---documentbreak---                             EUROPA-
                            KOMMISSIONEN
                                                      Bruxelles, den 23.2.2022
                                                      COM(2022) 59 final
                                                      ANNEX
                                             BILAG
                                               til
                                  forslag til Rådets afgørelse
   om den holdning, der skal indtages på Den Europæiske Unions vegne på det 57. møde i
         ekspertkomitéen vedrørende transport af farligt gods, der er nedsat af Den
   Mellemstatslige Organisation for Internationale Jernbanebefordringer, for så vidt angår
    visse ændringer af tillæg C til konventionen om internationale jernbanebefordringer
DA                                                                                         DA
 ---pagebreak---                                        BILAG
 Forslag Referencedokument          Problemstilling               Bemærknin   EU's holdning
                                                                  ger
    1.   OTIF/RID/CE/GTP/2021/2     Strømlining mellem ADR        Teknisk     Tilslutter sig
                                    og RID med henblik på at      konsensus i
                                    indarbejde nye former for     OTIF's
                                    emballage                     stående
                                    i ulykkesanmeldelsen          arbejdsgrup
                                                                  pe om
                                                                  vedtagelse
                                                                  af en tekst
                                                                  som ændret
    2.   OTIF/RID/CE/GTP/2021/3 og  Strømlining mellem ADR        Teknisk     Tilslutter sig
         OTIF/RID/CE/GTP/2021/INF.3 og RID for så vidt angår      konsensus i
                                    kravene til visning af        OTIF's
                                    oplysninger                   stående
                                                                  arbejdsgrup
                                                                  pe om
                                                                  vedtagelse
                                                                  af en tekst
                                                                  som ændret
    3.   OTIF/RID/CE/GTP/2021/4     Fitting af sikkerhedsventiler Teknisk     Tilslutter sig
                                    til tanke beregnet til        konsensus i
                                    brændbar flydende gas         OTIF's
                                                                  stående
                                                                  arbejdsgrup
                                                                  pe om
                                                                  vedtagelse
                                                                  af en tekst
                                                                  som ændret
    4.   OTIF/RID/CE/GTP/2021/5     Konsolideret tekst vedtaget   Teknisk     Tilslutter sig
                                    på det fælles møde i 2020     konsensus i
                                    og 2021 og af den stående     OTIF's
                                    arbejdsgruppe under           stående
                                    ekspertudvalget vedrørende    arbejdsgrup
                                    RID i november 2020           pe om
                                                                  vedtagelse
                                                                  af en tekst
                                                                  som ændret
    5.   OTIF/RID/CE/GTP/2021/6     Strømlining mellem ADR        Teknisk     Tilslutter sig
                                    og RID bl.a. for så vidt      konsensus i
                                    angår konstruktion,           OTIF's
                                    fremstilling, indledende      stående
                                    eftersyn og prøvning af       arbejdsgrup
DA                                         1                                            DA
 ---pagebreak---                                             ikke-FN trykbeholdere, der      pe om
                                            er konstrueret, fremstillet og  vedtagelse
                                            prøvet i overensstemmelse       af en tekst
                                            med referencestandarder         som ændret
  6.       OTIF/RID/CE/GTP/2021/INF.4       Overgangsforanstaltning i       Teknisk      Tilslutter sig
                                            forbindelse med 6.8.2.4.6       konsensus i
                                            (procedurer, der anvendes af    OTIF's
                                            den kompetente myndighed        stående
                                            i forbindelse med               arbejdsgrup
                                            godkendelse af eksperter,       pe om
                                            gennemførelsen af eftersyn      vedtagelse
                                            af tankvogne og gensidig        af en tekst
                                            anerkendelse                    som ændret
                                            af sådanne eftersyn)
  7.       OTIF/RID/CE/GTP/2021/INF.11      Forslag om ajourføring af       Teknisk      Tilslutter sig
                                            RID kapitel 6.8 med henblik     konsensus i
                                            på at overveje ekstrastore      OTIF's
                                            tankcontainere                  stående
                                                                            arbejdsgrup
                                                                            pe om
                                                                            vedtagelse
                                                                            af en tekst
                                                                            som ændret
     Alle       ovennævnte      dokumenter     er    tilgængelige       på     OTIF's   websted
     (http://otif.org/en/?page_id=1119) og omfatter de ændringer, der er drøftet i den stående
     arbejdsgruppe under ekspertudvalget vedrørende RID i november 2021 og afspejlet i bilag I
     til dokument OTIF/RID/CE/GTP/2021-A (Endelig rapport fra det 13. møde i den stående
     arbejdsgruppe under ekspertudvalget vedrørende RID — Genève/hybrid, den 15.-18.
     november 2021), også tilgængelig på OTIF's websted (http://otif.org/en/?page_id=254).
DA                                                2                                                DA